cometadata/datacite-titles-descriptions-related-identifiers huggingface dataset:
DOI: 10.3886/icpsr06718.v3
title: National Survey of Self-Care and Aging: Baseline, 1990-1991
title: Version 3

description: The National Survey of Self-Care and Aging (NSSCA) was conducted during 1990 and 1991 to create a baseline database on the prevalence of self-care behaviors by noninstitutionalized older adults. Personal interviews were conducted with 3,485 individuals 65 years of age and older. Oversampling of the oldest old was employed to assure representation of those who were frail or difficult to reach. A proxy was substituted if the subject was hospitalized, too ill, or cognitively not able to respond. Questions were asked about the type and extent of self-care behaviors for activities of daily living, management of chronic conditions (through self-care activities, equipment use, and environmental modifications), medical self-care for acute conditions, and health promotion/disease preventions. Social support, health service utilization, and socio-demographic/economic variables were also included. A follow-up study was conducted in 1994 (see NATIONAL SURVEY OF SELF-CARE AND AGING: FOLLOW-UP, 1994 [ICPSR 2592]).
description: The stratified random sample of noninstitutionalized Medicare beneficiaries 65 years of age and older was drawn from 50 Primary Sampling Units (PSUs), 38 urban and 12 rural. Stratification was by gender and three age groups (65-74, 75-84, 85 or older).
description: Datasets: DS1: National Survey of Self-Care and Aging: Baseline, 1990-1991
description: Noninstitutionalized Medicare beneficiaries 65 years of age and older in 1990.
description: The data dictionary lists the variables in alphabetic order as well as by position.
DOI: 10.14457/cu.the.2015.1467
title: Enhancement of separate hydrogen and methane production from ethanol wastewater by Microaeration
DOI: 10.14457/cu.the.2002.456
title: การรับรู้ของผู้บังคับบัญชาและผู้ใต้บังคับบัญชา ต่อความสามารถในการสื่อสารของผู้บังคับบัญชา เฉพาะในกลุ่มธุรกิจจัดจำหน่าย เครือซิเมนต์ไทย

description: ศึกษาการรับรู้ตนเองของผู้บังคับบัญชาต่อความสามารถ ในการสื่อสาร การรับรู้ของผู้ใต้บังคับบัญชาต่อความสามารถในการสื่อสารของผู้บังคับบัญชา รวมถึงการเปรียบเทียบระหว่างการรับรู้ตนเองของผู้บังคับบัญชา และการรับรู้ของผู้ใต้บังคับบัญชาต่อความสามารถในการสื่อสารของผู้บังคับบัญชา เฉพาะในกลุ่มธุรกิจจัดจำหน่าย เครือซิเมนต์ไทย ผู้วิจัยเก็บข้อมูลโดยใช้แบบสอบถามที่ตอบจากกลุ่มตัวอย่างผู้บังคับบัญชาจำนวน 43 คน และกลุ่มผู้ใต้บังคับบัญชาจำนวน 261 คน ซึ่งเป็นพนักงานใน 5 บริษัทที่สังกัดกลุ่มธุรกิจจัดจำหน่าย เครือซิเมนต์ไทย นอกจากนี้ผู้วิจัยยังสัมภาษณ์เจาะลึกเพิ่มเติมผู้บังคับบัญชา 10 คน และผู้ใต้บังคับบัญชา 10 คน ที่ทำงานในบริษัทดังกล่าว ผลการวิจัย พบว่า ผู้บังคับบัญชาและผู้ใต้บังคับบัญชามีระดับการรับรู้ความสามารถในการสื่อสาร ของผู้บังคับบัญชาอยู่ในระดับสูง อย่างไรก็ตาม ระดับการรับรู้ของผู้บังคับบัญชาและผู้ใต้บังคับบัญชา ต่อความสามารถในการสื่อสารของผู้บังคับบัญชา มีความแตกต่างกันอย่างมีนัยสำคัญทางสถิติที่ระดับ .05 กล่าวคือ ระดับการรับรู้ตนเองของผู้บังคับบัญชาต่อความสามารถในการสื่อสาร สูงกว่าระดับการรับรู้ของ ผู้ใต้บังคับบัญชาต่อความสามารถในการสื่อสารของผู้บังคับบัญชา
DOI: 10.14457/cu.the.2002.457
title: การแสดงออกทางเพศของสตรีผ่านบทเพลงไทยสากลยอดนิยม ปี 2543

description: วิเคราะห์เนื้อหาและวิธีการนำเสนอการแสดงออกทางเพศของผู้หญิง ในเพลงไทยสมัยนิยมในช่วงปี 2543 และศึกษาแนวคิดของนักประพันธ์เพลงหญิงและนักประพันธ์เพลงชาย ที่มีบทเพลงที่ได้รับความนิยมในปี 2543 และเป็นเพลงที่ขับร้องโดยสตรี โดยมีวิธีวิจัยโดยใช้การวิเคราะห์เนื้อหา โดยใช้การวินิจสาร และการฟังวิธีการร้องของนักร้อง และการสัมภาษณ์ผู้ประพันธ์แบบเจาะลึก ผลการวิจัยพบว่า การแสดงออกทางเพศในบทเพลงนั้นแบ่งเป็นระดับการแสดงออกได้ 3 ระดับ คือ 1. การไม่มีประสบการณ์ในความรัก มองความรักเป็นสิ่งสวยงาม 2. การแสดงออกในลักษณะที่มีประสบการณ์มากขึ้น มีลักษณะของการสอนใจ 3. การแสดงออกที่เข้าใจถึงความต้องการของตัวเอง กล้าแสดงออกตรงไปตรงมา กล้าบอกรัก การแสดงออกของเพลงทั้ง 3 รูปแบบ การแสดงออกในแบบที่ 2 มีมากที่สุด รองลงมาคือการแสดงออกในแบบที่ 1 และ 3 ตามลำดับ โดยที่เพลงในอัลบั้มหนึ่ง จะเน้นหนักแนวเพลงแบบที่ 2 หรือแบบที่ 1 ในขณะที่แบบที่ 3 เป็นเพลงสอดแทรก โดยแนวเพลงจะเป็นการแสดงออกที่สอดคล้องกับบุคลิกลักษณะของนักร้อง ในส่วนของผู้ประพันธ์เพลงพบว่า เพศมีส่วนสำคัญกับแนวเนื้อหาในระดับหนึ่ง เนื่องจากแนวทางที่ผู้แต่งใช้คือ 1. เนื้อหาที่มาจากตัวนักร้อง 2. เนื้อหาที่มาจากสิ่งแวดล้อม สังคม 3. เนื้อหาที่มาจากผู้ประพันธ์
DOI: 10.14457/cu.the.2002.458
title: การสื่อสารกับการสร้างอัตลักษณ์ของเด็กและเยาวชนสถานสงเคราะห์เด็กหญิงบ้านราชวิถี

description: ศึกษาความสัมพันธ์ระหว่างการสื่อสารกับการสร้างอัตลักษณ์ของเด็ก และเยาวชนในบริบทสถานสงเคราะห์เด็กหญิงบ้านราชวิถี การเก็บข้อมูลเป็นการประยุกต์ใช้วิธีชาติพันธุ์วรรณารวมระยะเวลา 4 เดือน โดยคัดเลือกกลุ่มตัวอย่างเป็นกลุ่มเด็กที่อาศัยอยู่ในบ้านพักเด็ก 3 หลังคือ บ้านชัยพฤกษ์ บ้านโกเมศ และบ้านจันทน์กะพ้อ จุดประสงค์ของการวิจัยในครั้งนี้มีดังนี้ 1. เพื่อศึกษาสภาวะแวดล้อมทางสังคมและวัฒนธรรมของกลุ่มเด็กในสถานสงเคราะห์ 2. เพื่อศึกษาแบบแผนการสื่อสารของกลุ่มเด็ก 3. เพื่อศึกษาความสัมพันธ์ของการสื่อสารกับการสร้างอัตลักษณ์ของกลุ่มเด็ก 4. เพื่อศึกษาปัญหาและอุปสรรคของการสร้างอัตลักษณ์ในกลุ่มเด็ก ผลการวิจัยพบว่า สถานสงเคราะห์บ้านราชวิถีเป็นบริบทสังคมที่ยึดถือกฏระเบียบในการปกครอง ขาดที่พึ่งทางใจให้เด็ก สร้างค่านิยมให้เด็กกลายเป็นฝ่ายรับจากสังคมภายนอกตลอดเวลา สร้างความรู้สึกไม่เท่าเทียมกันในกลุ่มสมาชิก และขาดความพร้อมต่อการพัฒนาศักยภาพของเด็ก ซึ่งสภาพสังคมในลักษณะดังกล่าวมีอิทธิพลให้เด็กสร้างความเป็นตัวตนในภาพรวม 3 ลักษณะคือ การเป็นคนต้องการความรักความอบอุ่น การเป็นคนช่างขอ และการเป็นคนสองบุคลิกที่ภายนอกดูแข็งแกร่งแต่ภายในเปราะบาง เด็กสถานสงเคราะห์ใช้สื่อมวลชนสูงมากในวันเสาร์และวันอาทิตย์ สื่อที่ได้รับความนิยมสูงสุดคือ โทรทัศน์ซึ่งเป็นสื่อส่วนกลางของบ้าน ในขณะที่วิทยุและสิ่งพิมพ์ได้รับความนิยมรองลงไป บ้านแต่ละหลังมีปริมาณสื่อให้เลือกใช้ไม่มากนัก แต่เด็กก็สามารถใช้ประโยชน์จากสื่อสร้างความพึงพอใจได้ โดยเฉพาะการสร้างความบันเทิง ซึ่งเนื้อหาที่ได้รับความนิยมได้แก่ ละครโทรทัศน์ รายการเพลง หนังสือการ์ตูนมหาสนุก และการ์ตูนญี่ปุ่น การสื่อสารกับบุคคลและการเปิดรับสื่อมวลชน มีความสัมพันธ์กับการสร้างอัตลักษณ์เด็ก วิธีการเลี้ยงดูของครูแม่บ้านมีบทบาทสำคัญต่อการสร้างอัตลักษณ์ร่วม ของเด็กในบริบทบ้านแต่ละหลัง ในขณะที่สื่อมวลชนมีส่วนเสริมสร้างอัตลักษณ์ทางเพศของเด็กได้ โดยเฉพาะกลุ่มวัยรุ่นด้วยการเลียนแบบการแต่งกาย การอยู่ร่วมกันของสมาชิกเพศหญิงจำนวนมากในบริบทบ้านสามหลัง ไม่ปรากฏว่ามีสมาชิกคนใดแสดงพฤติกรรมที่เบี่ยงเบน อย่างไรก็ดี สมาชิกเพศชายรุ่นเล็กหนึ่งคนอาจประสบปัญหาความสับสนทางเพศได้ เด็กมีความตระหนักรู้ว่าตนคือกลุ่มเด็กสถานสงเคราะห์ จากการเข้ามาอยู่อาศัยและต้องปฏิบัติตามกฎเกณฑ์ที่วางไว้ อย่างไรก็ดี พวกเขาขาดจิตสำนึกร่วมของความเป็นเด็กสถานสงเคราะห์ เพราะมองว่าชนชั้นในบริบทสถานสงเคราะห์ด้อยกว่าบุคคลอื่นในสังคม อันเป็นผลมาจากการเปรียบเทียบตัวตนกับบุคคลรอบตัว และสิ่งที่นำเสนอผ่านสื่อมวลชนแล้ว เกิดความไม่พอใจต่อสภาพความเป็นอยู่ของตน ปัญหาและอุปสรรคของการพัฒนาอัตลักษณ์ของกลุ่มเด็ก เป็นผลจากความสัมพันธ์อันไม่ราบรื่นของเด็กกับบุคคลรอบตัว ครูแม่บ้านที่ไม่มีจิตวิทยา และสภาพความเป็นอยู่ที่ไม่เสริมสร้างศักยภาพแก่ตัวเด็ก
DOI: 10.14457/cu.the.2002.459
title: รูปแบบและการนำเสนอรายการดนตรีคลาสสิกทางสถานีวิทยุกระจายเสียงไทย

description: การศึกษาครั้งนี้ เป็นการวิจัยเชิงคุณภาพ มีวัตถุประสงค์เพื่อศึกษาจุดกำเนิดและพัฒนาการของรายการดนตรีคลาสสิกทางวิทยุกระจายเสียงไทย รวมทั้งศึกษารูปแบบและวิธีการนำเสนอรายการดนตรีคลาสสิกดังกล่าว ด้วยการวิเคราะห์ข้อมูลจากการสัมภาษณ์เจาะลึกผู้ดำเนินรายการดนตรีคลาสสิกในอดีตและปัจจุบัน กลุ่มผู้ฟังรายการดนตรีคลาสสิก เอกสารที่เกี่ยวข้องและเทปรายการที่ออกอากาศ โดยใช้แนวคิดเกี่ยวกับองค์ประกอบของการผลิตรายการวิทยุกระจายเสียง การจัดรายการเพลงและการจัดรายการเพลงคลาสสิก และแนวคิดเกี่ยวกับสุนทรียรสในการฟังดนตรี เป็นกรอบในการวิเคราะห์ข้อมูล ผลการวิเคราะห์พบว่า ในปี พ.ศ. 2493 สถานีวิทยุ 1 ปณ. ของกรมไปรษณีย์โทรเลข เป็นสถานีวิทยุแห่งแรกของประเทศไทยที่เปิดเพลงคลาสสิก ต่อจากนั้นจึงมีรายการดนตรีคลาสสิกนำเสนอทางสถานีวิทยุแห่งจุฬาลงกรณ์มหาวิทยาลัย (2508) สถานีวิทยุกระจายเสียงมหาวิทยาลัยเชียงใหม่ (2510) สถานีวิทยุองค์การสื่อสารมวลชนแห่งประเทศไทย (2536) และสถานีวิทยุมหาวิทยาลัยสงขลานครินทร์ วิทยาเขตปัตตานี (2540) ตามลำดับ และการจัดรายการดนตรีคลาสสิกทางวิทยุกระจายเสียงไทยนั้นมีพัฒนาการมาเป็นลำดับจากอดีตที่เป็นรายการทดลองออกอากาศ มีเวลาออกอากาศที่ไม่แน่นอน มาสู่ปัจจุบันที่แต่ละสถานีให้ความสำคัญโดยให้เป็นแนวนโยบายและมีเวลานำเสนอที่แน่นอน ด้านรูปแบบและวิธีการนำเสนอบทเพลงคลาสสิกทางวิทยุกระจายเสียงไทย พบว่ามีการนำเสนอรายการเพลงหลากหลายรูปแบบ และพบว่าการจัดรายการดนตรีคลาสสิกมีแนวการจัดรายการ 3 แนวทาง คือ แนวทางที่ให้ความบันเทิงและความรู้เกี่ยวกับดนตรีคลาสสิก แนวทางที่ให้ความบันเทิงและเกร็ดความรู้เล็กๆ น้อยๆ เกี่ยวกับดนตรีคลาสสิก และแนวทางที่ให้ความเพลิดเพลินจากอารมณ์ของบทเพลง แต่สิ่งสำคัญที่ขาดเสียไม่ได้ ไม่ว่ารายการดนตรีคลาสสิกจะนำเสนอด้วยแนวทางใด ก็คือผู้ดำเนินรายการดนตรีคลาสสิกจะต้องแสดงบทบาทในฐานะมีความรู้และมีความซาบซึ้งในบทเพลงคลาสสิก อีกทั้งสภาพแวดล้อมที่เอื้ออำนวยต่อสมาธิในการฟังก็เป็นเงื่อนไขสำคัญที่ต้องคำนึงถึง แม้ว่าจะเป็นการฟังดนตรีทางวิทยุกระจายเสียงก็ตาม นอกจากนี้ยังพบว่า รายการดนตรีคลาสสิกของทุกสถานี สามารถเป็นแหล่งข้อมูลสำคัญทางด้านดนตรีของคนรักดนตรีและนิสิต นักศึกษาอีกด้วย
DOI: 10.14457/cu.the.2002.460
title: ปัจจัยที่มีอิทธิพลต่อการชมภาพยนตร์นอกกระแส

description: การวิจัยครั้งนี้เป็นการวิจัยเชิงคุณภาพ มีวัตถุประสงค์เพื่อทราบถึงปัจจัยที่มีผลต่อการชมภาพยนตร์นอกกระแส พฤติกรรมการชมภาพยนตร์ของผู้รับสารที่เป็นคอภาพยนตร์นอกกระแสและพฤติกรรมการเปิดรับและติดตามสื่อมวลชน ตลอดจนความคาดหวังต่อการชมภาพยนตร์นอกกระแส จากผลการศึกษาพบว่า 1. ผู้รับสารที่มีลักษณะเป็นคอภาพยนตร์นอกกระแสนั้นมีความแตกต่างกันในด้านเพศ วัย การศึกษา และอาชีพ แต่ลักษณะเช่นนี้ไม่ได้เป็นอุปสรรคต่อการชมภาพยนตร์นอกกระแสแต่อย่างใด 2. ผู้รับสารที่เป็นคอภาพยนตร์นอกกระแส มี 2 คุณลักษณะ คือ 2.1 เป็นผู้รับสารที่ชมทั้งภาพยนตร์ในกระแสและภาพยนตร์นอกกระแส 2.2 เป็นผู้รับสารที่ชมเฉพาะภาพยนตร์นอกกระแส 3. การเป็นคอภาพยนตร์นอกกระแส ทำให้เกิดความผูกพันกับเนื้อหาประเภทนี้ จึงทำให้เกิดพฤติกรรมการติดตามสื่อมวลชนที่เสนอเนื้อหาเกี่ยวกับภาพยนตร์นอกกระแส 4. การเปิดรับและติดตามสื่อมวลชนที่มีเนื้อหาเกี่ยวกับภาพยนตร์นอกกระแส เกิดจากแรงผลักดันและแรงกระตุ้นที่แตกต่างกันของผู้รับสาร 5. คอภาพยนตร์นอกกระแสมีความคาดหวัง และการใช้ประโยชน์จากภาพยนตร์นอกกระแสแตกต่างกัน ทั้งการใช้ประโยชน์เพื่อความเพลิดเพลินใจ การเข้าสังคม เพื่อการศึกษา และเพื่องานอาชีพ
DOI: 10.14457/cu.the.2002.461
title: คดีหมิ่นประมาทกับปัญหาในกระบวนการทำข่าวของหนังสือพิมพ์

description: งานวิจัยเรื่องนี้ มีวัตถุประสงค์เพื่อศึกษาถึงเงื่อนไขหรือปัจจัยภายในกระบวนการทำข่าวของหนังสือพิมพ์ ซึ่งทำให้เกิดข่าวลักษณะหมิ่นเหม่ต่อความผิดหมิ่นประมาท โดยเป็นการวิเคราะห์เนื้อหาจากกรณีศึกษาที่ฟ้องร้องเอาความผิดกับหนังสือพิมพ์ในคดีหมิ่นประมาทภายในปี พ.ศ. 2542-พ.ศ. 2545 (มกราคม) รวม 10 ชื่อฉบับ 10 กรณีศึกษา และการสัมภาษณ์เชิงลึกนักหนังสือพิมพ์ระดับบรรณาธิการจากหนังสือพิมพ์ 10 ชื่อฉบับ และผู้เสียหายจากการเสนอข่าวของหนังสือพิมพ์ 3 ท่าน ตลอดจนการสำรวจความเห็นจากนักข่าวในองค์กรหนังสือพิมพ์จำนวน 100 คน ผลการวิจัยพบว่า การเสนอเนื้อหาลักษณะหมิ่นประมาทของหนังสือพิมพ์ มีทั้งการนำเสนอเป็นข่าว และ บทความแสดงความคิดเห็น โดยเนื้อหาที่หนังสือพิมพ์นำเสนอซึ่งส่งผลกระทบต่อชื่อเสียงบุคคลส่วนใหญ่จะเป็นเรื่องบุคคลสาธารณะและนำเสนอ โดยไม่คำนึงถึงหลักความเป็นธรรม ในส่วนของลักษณะความผิดฐานหมิ่นประมาทที่ปรากฏบนหน้าหนังสือพิมพ์ ปรากฏใน 2 ลักษณะคือ การเสนอเนื้อหาผิดไปจากข้อเท็จจริง และการเสนอความเห็นโดยมิชอบ โดยพบว่าปัจจัยที่ทำให้เกิดลักษณะความผิดดังกล่าว ได้แก่ การใช้แหล่งข่าว, การนำเสนอข่าวไปล่วงละเมิดสิทธิส่วนบุคคล การใช้ภาษาของหนังสือพิมพ์และการตีความ และสรุปความประเด็นข่าว ในส่วนของกระบวนการทำข่าวของหนังสือพิมพ์นั้นพบปัญหาซึ่งเป็นปัจจัยหรือเงื่อนไขที่ทำให้เกิดข่าวลักษณะหมิ่นเหม่ต่อความผิดฐานหมิ่นประมาท โดยบุคลากรในกระบวนการผลิตข่าว คือ นักข่าว และ บรรณาธิการข่าว เป็นเงื่อนไขสำคัญ โดยพบประเด็นสำคัญว่านักหนังสือพิมพ์ขาดความตระหนักและใส่ใจต่อผลกระทบที่จะเกิดขึ้นต่อบุคคลที่ตกเป็นข่าว นอกจากนั้นยังมีเงื่อนไขอื่นๆ คือ บุคลากรภายนอกกระบวนการผลิต ได้แก่ แหล่งข่าว และผู้เสียหายจากข่าว, เงื่อนไขทางด้านองค์กร คือ นโยบายองค์กร เงื่อนไขทางด้านกระบวนการผลิต คือ ข้อจำกัดทางด้านเวลาในการทำงาน และเงื่อนไขทางด้านคุณค่าข่าว มาตรการในการควบคุมข่าวลักษณะหมิ่นประมาทของหนังสือพิมพ์นั้น พบว่ายังไม่มีการกำหนดอย่างเป็นรูปธรรม แต่ภายในองค์กรหนังสือพิมพ์จะมีการควบคุมอยู่ในกระบวนการทำข่าวซึ่งเป็นการตรวจสอบจากบรรณาธิการ อย่างไรก็ตามบรรณาธิการหนังสือพิมพ์และผู้เสียหายมีความเห็นร่วมกันว่า มาตรการในการควบคุมหนังสือพิมพ์ที่ดีที่สุดควรจะเป็นผู้บริโภคสื่อเอง โดยจากผลการวิจัยมีข้อเสนอแนะที่สำคัญคือ บุคลากรในกระบวนการผลิตข่าว จำเป็นอย่างยิ่งที่ต้องมีความใส่ใจและตระหนักต่อผลกระทบที่จะเกิดกับบุคคลที่ตกเป็นข่าวอย่างยิ่งยวด
DOI: 10.14457/cu.the.2002.462
title: การสะท้อนอุดมการณ์ผ่านการเล่าเรื่องในข่าวกรณีความขัดแย้งโรงไฟฟ้าบ่อนอก

description: การวิจัยครั้งนี้มีวัตถุประสงค์ เพื่อศึกษาการสะท้อนอุดมการณ์ของหนังสือพิมพ์ว่ามีการประกอบสร้าง ผลิตซ้ำโดยผ่านวิธีเล่าเรื่องและมีปัจจัยอะไรส่งผลต่อการนำเสนอเหตุการณ์โรง ไฟฟ้าบ่อนอก รวมทั้งวิเคราะห์ท่าทีและข้อโต้แย้งบุคคลที่เป็นตัวละครหรือแหล่งข่าวได้แก่ ฝ่ายคัดค้านและฝ่ายสนับสนุนในหนังสือพิมพ์ ไทยรัฐ มติชน ข่าวสด เดลินิวส์ กรุงเทพธุรกิจ และไทยโพสต์ ในช่วงเดือนมกราคม 2545 ถึงเดือนพฤษภาคม 2546 สัมภาษณ์ตัวละคร (แหล่งข่าว) จำนวน 2 คนและบุคคลในสายงานนิเทศศาสตร์ 2 คน ผลการวิจัยพบว่า 1. หนังสือพิมพ์มีโครงสร้างการเล่าเรื่องชัดเจน ประกอบด้วยการเริ่มเรื่อง ตอนกลาง (การดำเนินเรื่อง) และจุดจบ โดยแบ่งแหล่งข่าวออกเป็นพระเอกที่มีแนวโน้มยกให้กับชาวบ้านในฐานะผู้เสีย เปรียบ และผู้ร้ายคือโรงไฟฟ้าในฐานะผู้บุกรุก ทำให้ข่าวโรงไฟฟ้าบ่อนอกมีภาพการแสดงความคิดเห็นโต้ตอบไปมา 2. หนังสือพิมพ์มีแนวโน้มนำเสนออุดมการณ์ฝ่ายคัดค้านแต่เมื่อเหตุการณ์ยังไม่มี บทสรุปหนังสือพิมพ์กลับทำให้ข่าวหายไป และพบว่าหนังสือพิมพ์มีการนำเสนอข่าวที่พลิกไปมาและไม่เข้าข้างใครอย่างแท้ จริง 3. ปัจจัยที่มีผลต่อการนำเสนอได้แก่ นโยบายองค์กร ข้อจำกัดแหล่งข่าว ความรู้และประสบการณ์ของนักข่าว กระแสความเคลื่อนไหวของรัฐบาล และคุณค่าข่าว ซึ่งตัวละครมองว่าหนังสือพิมพ์ยังไม่มีความเป็นกลาง
DOI: 10.14457/cu.the.2002.463
title: ความสามารถทางการสื่อสารระหว่างบุคคลในบริษัทนานาชาติญี่ปุ่น

description: เปรียบเทียบความหมายและคุณลักษณะ ที่แสดงความสามารถทางการสื่อสารระหว่างบุคคล จากความคิดเห็นของผู้บังคับบัญชาชาวญี่ปุ่นกับผู้ใต้บังคับบัญชาชาวไทยว่า มีความเหมือนหรือแตกต่างกันอย่างไร เพื่อทราบถึงปัญหาทางการสื่อสารระหว่างผู้บังคับบัญชาชาวญี่ปุ่น และผู้ใต้บังคับบัญชาชาวไทย ผู้วิจัยได้สัมภาษณ์เชิงลึกผู้บังคับบัญชาชาวญี่ปุ่นในระดับบริหาร และผู้ใต้บังคับบัญชาชาวไทยในองค์กรข้ามชาติญี่ปุ่น ที่ดำเนินการในประเทศไทยจำนวน 6 บริษัท และเก็บข้อมูลจากการตอบแบบสอบถามจากผู้บังคับบัญชาชาวญี่ปุ่น 55 คน ผู้ใต้บังคับบัญชาชาวไทย จำนวน 75 คน ผลการวิจัยพบว่า 1. ความหมายของคำว่า "ความสามารถทางการสื่อสาร" ตามแนวคิดของผู้บังคับบัญชาชาวญี่ปุ่น จะเน้นความสามารถทางการสื่อสารที่เกิดขึ้นระหว่างตัวบุคคลที่สื่อสาร (Competence is "between" the communicators) คือ ความสามารถของผู้รับสารในการทำความเข้าใจสารและวัตถุประสงค์ของผู้ส่งสาร โดยมีความเข้าใจในบุคลิกลักษณะ ภูมิหลังและวัฒนธรรมของผู้ที่สื่อสารเป็นองค์ประกอบสำคัญ ทำให้การทำความเข้าใจสารนั้นยืดหยุ่นได้ตามสถานการณ์ (Situation oriented) ส่วนแนวคิดของผู้ใต้บังคับบัญชาชาวไทย จะเน้นความสามารถเฉพาะตัวบุคคลของผู้ที่สื่อสาร (Competence is "within" the communicators) คือ ความสามารถในการส่งสารของผู้ส่งสารไปยังผู้รับสาร ให้มีความเข้าใจความหมายตรงกันโดยพิจารณาถึง การตอบรับของผู้รับสารว่าตรงตามความต้องการของผู้ส่งสารหรือไม่ นอกจากนี้ความสามารถทางการสื่อสารของผู้บังคับบัญชาชาวญี่ปุ่น เน้นความสามารถในเชิงวัฒนธรรมเฉพาะ (Culture Specific) ในขณะที่ความสามารถทางการสื่อสารของผู้ใต้บังคับบัญชาชาวไทย เน้นความสามารถในเชิงวัฒนธรรมสากล (Culture General) 2. จากการลำดับความสำคัญของคุณลักษณะ ที่แสดงความสามารถทางการสื่อสารที่ผู้บังคับบัญชา "ควรจะมี" ที่สำคัญที่สุด 5 อันดับแรก พบว่าผู้บังคับบัญชาชาวญี่ปุ่นและผู้ใต้บังคับบัญชาชาวไทย มีความคิดเห็นตรงกัน 5 ประเด็นคือ เปิดกว้างและสนับสนุนให้ผู้ใต้บังคับบัญชาแสดงความคิดเห็น มอบหมายและสั่งงานได้อย่างชัดเจน รับฟังปัญหาและคำแนะนำต่างๆ แก่ผู้ใต้บังคับบัญชา ให้ข้อมูลต่างๆ แก่ผู้ใต้บังคับบัญชาอย่างเปิดเผยและถูกต้องชัดเจน สามารถโน้มน้าวใจให้ผู้ใต้บังคับบัญชาปฏิบัติงานให้ด้วยความเต็มใจ แต่พบว่าผู้บังคับบัญชาชาวญี่ปุ่นและผู้ใต้บังคับบัญชาชาวไทย มีความคิดเห็นต่อความสามารถทางการสื่อสารของผู้บังคับบัญชา ในการปฏิบัติจริงไม่ตรงกัน 3. จากการจัดลำดับความสำคัญของคุณลักษณะ ที่แสดงความสามารถทางการสื่อสารที่ผู้ใต้บังคับบัญชา "ควรจะมี" ที่สำคัญที่สุด 5 อันดับแรก พบว่าผู้บังคับบัญชาชาวญี่ปุ่นและผู้ใต้บังคับบัญชาชาวไทยมีความคิดเห็นตรง กันใน 4 ประเด็นคือ เปิดเผยข้อมูลต่างๆ อย่างโปร่งใสแม้กระทั่งความผิดพลาดในการทำงาน ให้ข้อมูลแก่ผู้บังคับบัญชาอย่างเปิดเผยและถูกต้องชัดเจน สามารถแสดงความรับผิดชอบโดยตรงต่องานที่ผิดพลาด รับฟังคำแนะนำของผู้บังคับบัญชาและสามารถนำไปประยุกต์ใช้ในการทำงาน แต่พบว่าผู้บังคับบัญชาชาวญี่ปุ่นและผู้ใต้บังคับบัญชาชาวไทย มีความคิดเห็นต่อความสามารถในการสื่อสารของผู้ใต้บังคับบัญชา ในการปฏิบัติจริงไม่ตรงกัน
DOI: 10.14457/cu.the.2002.464
title: ปัจจัยการสื่อสารการตลาดที่มีอิทธิพลต่อพฤติกรรมการเลือกชมภาพยนตร์ไทย

description: ศึกษา (1) กลยุทธ์การสื่อสารการตลาดของภาพยนตร์ไทย (2) ปัจจัยการสื่อสารการตลาดที่มีอิทธิพลต่อพฤติกรรม การเลือกชมภาพยนตร์ไทย (3) พฤติกรรมการชมภาพยนตร์ไทยของผู้บริโภค โดยการสัมภาษณ์แบบเจาะลึก และใช้แบบสอบถามเป็นเครื่องมือสำหรับเก็บรวบรวมข้อมูล จากผู้ชมภาพยนตร์ อายุ 15-35 ปี ในเขตกรุงเทพมหานคร โดยใช้วิธีสุ่มตัวอย่างแบบ Multi-stage Sampling โดยใช้วิธี Stratified Sampling แบ่งกรุงเทพมหานครออกเป็น 6 เขต และใช้วิธี Purposive Sampling เลือกโรงภาพยนตร์ตัวแทนแต่ละเขตโดยวิธีจับฉลากจากนั้นใช้วิธี Quota Sampling และใช้วิธี Convinience Sampling เก็บข้อมูลจนครบ 420 ตัวอย่าง ผลการวิจัยพบว่าปัจจัยที่มีอิทธิพลค่อนข้างมาก ต่อพฤติกรรมการเลือกชมภาพยนตร์ไทยได้แก่ ปัจจัยด้านองค์ประกอบภาพยนตร์และปัจจัยด้านการโฆษณา ปัจจัยด้านองค์ประกอบภาพยนตร์ที่มีอิทธิพลมากที่สุดได้แก่ ความแปลกใหม่ของภาพยนตร์ ปัจจัยด้านการโฆษณาได้แก่ ตัวอย่างภาพยนตร์ในโรงภาพยนตร์ ปัจจัยด้านการประชาสัมพันธ์ได้แก่ ตัวอย่างภาพยนตร์ทางโทรทัศน์ ปัจจัยด้านการส่งเสริมการขายได้แก่ การแจกของแถมเมื่อซื้อบัตรชมภาพยนตร์ ปัจจัยด้านกิจกรรมการสื่อสารการตลาดได้แก่ ภาพจากภาพยนตร์ที่ปรากฎบนสินค้าอื่นๆ ส่วนปัจจัยบุคคลได้แก่ คำแนะนำของเพื่อน โดยกลุ่ม ตัวอย่างส่วนมากชมภาพยนตร์ไทยเฉลี่ย 3-4 เรื่องต่อปี เหตุผลเพื่อความบันเทิง และมักไปชมในช่วงสัปดาห์แรก และพบว่าลักษณะทางประชากร ได้แก่ อายุ ระดับการศึกษา และรายได้ มีความสัมพันธ์กับระดับอิทธิพลของปัจจัยการสื่อสารการตลาด แตกต่างกันอย่างมีนัยสำคัญทางสถิติที่ระดับ 0.05 และระดับอิทธิพลของปัจจัยการสื่อสารการตลาด มีความสัมพันธ์กับจำนวนภาพยนตร์ไทยที่ชม อย่างมีนัยสำคัญทางสถิติที่ระดับ 0.05 เช่นเดียวกัน
DOI: 10.14457/cu.the.2002.465
title: การวัดชื่อเสียงของตราสินค้าและปัจจัยที่มีความเกี่ยวข้อง กับชื่อเสียงของตราสินค้า

description: ศึกษา (1) ระดับความมีชื่อเสียงของตราสินค้า ในประเภทสินค้าที่มีระดับความเกี่ยวพันที่แตกต่างกัน และ (2) ความสัมพันธ์ระหว่างความมีชื่อเสียงของตราสินค้า กับปัจจัยที่มีความเกี่ยวข้องกับความมีชื่อเสียงของตราสินค้า โดยใช้การวิจัยกับผู้บริโภคทั้งเพศชายและหญิง อายุระหว่าง 20-50 ปี ที่อาศัยอยู่ในเขตกรุงเทพมหานคร โดยสุ่มตัวอย่างแบบหลายขั้นตอน (Multi-stage sampling) อันได้แก่ การสุ่มตัวอย่างแบบง่าย เพื่อกำหนดเขตพื้นที่ในการเก็บข้อมูล โดยการจับฉลากเพื่อหาตัวแทนเขต และใช้วิธีการเลือกกลุ่มตัวอย่างแบบใช้วิจารณญาณ เพื่อให้ได้กลุ่มตัวอย่างจำนวนทั้งสิ้น 400 คน สำหรับผลิตภัณฑ์ที่ใช้ในการวิจัยคือ โทรศัพท์เคลื่อนที่ ซึ่งเป็นตัวแทนของสินค้าประเภทที่มีระดับความเกี่ยวพันสูง และบะหมี่กึ่งสำเร็จรูป ซึ่งเป็นตัวแทนของสินค้าประเภทที่มีระดับความเกี่ยวพันต่ำ ผลการวิจัยพบว่า ในสินค้าประเภทที่มีระดับความเกี่ยวพันต่ำ มีระดับความมีชื่อเสียงของตราสินค้าสูงกว่าใน สินค้าประเภทที่มีระดับความเกี่ยวพันต่ำ โดยชื่อเสียงของตราสินค้ามีความสัมพันธ์กับ ปัจจัยที่มีความเกี่ยวข้องกับชื่อเสียงของตราสินค้า ในเชิงบวกทั้งในสินค้าประเภทโทรศัพท์เคลื่อนที่ และบะหมี่กึ่งสำเร็จรูป ได้แก่ ความคุ้นเคยที่มีต่อตราสินค้า (Brand Familiarity) ความมีเอกลักษณ์ของตราสินค้า (Brand Uniqueness) การแสดงออกของบริษัทเจ้าของตราสินค้า (Corporate Performance) ความรับผิดชอบต่อสังคมและสิ่งแวดล้อม (Social and Environment Responsibility) การใช้ผู้สนับสนุนตราสินค้า (Brand Endorser) การรับประกันคุณภาพของสินค้า (Product Warranty) และชื่อเสียงของบริษัทเจ้าของตราสินค้า (Corporate Reputation)
DOI: 10.14457/cu.the.2002.466
title: ศักยภาพในการให้บริการเพื่อการสืบค้นข้อมูลทางเว็บไซต์ของธนาคารแห่งประเทศไทย

description: การวิจัยครั้งนี้มีวัตถุประสงค์ เพื่อศึกษาระบบ กลไก และการบริหารจัดการในการให้บริการเพื่อสืบค้นข้อมูลทางเว็บไซต์ของธนาคารแห่งประเทศไทย เพื่อวิเคราะห์รูปแบบและเนื้อหาข้อมูลสารสนเทศที่นำเสนอผ่านเว็บไซต์ และเพื่ออธิบายถึงปัจจัยเงื่อนไขที่ส่งผลต่อศักยภาพในการให้บริการเพื่อการสืบค้นข้อมูลทางเว็บไซต์ของธนาคารแห่งประเทศไทย โดยวิธีการสัมภาษณ์แบบเจาะลึกผู้ที่มีส่วนเกี่ยวข้องในการให้บริการเว็บไซต์ และทำการวิเคราะห์การออกแบบและการจัดวางข้อมูลสารสนเทศของหน้าเว็บไซต์ด้วย ผลการวิจัยพบว่า ธนาคารแห่งประเทศไทยได้มีการกำหนดโครงสร้างระบบการบริหารจัดการในการให้บริการเว็บไซต์ โดยเชื่อมโยงส่วนงานต่างๆ ขององค์กรให้เข้ามามีส่วนร่วมเป็นกลไกในการดำเนินงาน เพื่อประสิทธิภาพและความพร้อมในการเผยแพร่ข้อมูล ในส่วนของรูปแบบและเนื้อหา มีการออกแบบการนำเสนอที่เรียบง่าย มีการจัดแบ่งหน้าและประเภทข้อมูลอย่างชัดเจน ทั้งนี้ กระบวนการในการนำเสนอข้อมูลและการอัพเดตข้อมูล ต้องผ่านการตรวจสอบคัดสรรเนื้อหาเพื่อความถูกต้อง นอกจากนี้ ข้อค้นพบจากการวิจัยครั้งนี้นำไปสู่ข้อสรุปว่าศักยภาพในการให้บริการเพื่อการสืบค้นข้อมูลทางเว็บไซต์ของธนาคารแห่งประเทศไทยนั้นขึ้นอยู่กับปัจจัยเงื่อนไขที่สนับสนุนหลายประการ คือ ปัจจัยด้านนโยบายการบริหารจัดการ ปัจจัยด้านกลไก ในการปฏิบัติงาน ปัจจัยด้านแหล่งข้อมูลสนับสนุน ส่วนปัจจัยเงื่อนไขที่เป็นข้อจำกัดในการเข้าถึงข้อมูลของผู้ใช้บริการ คือ ปัจจัยด้านระเบียบข้อกำหนดขององค์กรที่เป็นหน่วยงานของภาครัฐ ปัจจัยด้านมุมมองในการนำเสนอข้อมูล และปัจจัยด้านการให้บริการเชิงปฏิสัมพันธ์
DOI: 10.14457/cu.the.2002.467
title: การสร้างความชอบธรรมทางความคิดในบทความโต้แย้งระหว่างรัชกาลที่ 6 กับนักหนังสือพิมพ์ฝ่ายค้านในสงครามปากกา (พ.ศ. 2455-2465)

description: การวิจัยนี้มีจุดมุ่งหมายเพื่อศึกษาวิเคราะห์การสร้างความชอบธรรมทางความคิด ในบทความโต้แย้งระหว่าง รัชกาลที่ 6 กับนักหนังสือพิมพ์ฝ่ายค้านในสงครามปากกา การวิจัยนี้ทำในแนว Descriptive Analysis ผลการศึกษาวิจัยพบว่ารัชกาลที่ 6 และนักหนังสือพิมพ์ฝ่ายค้านมีจุดยืนทางความคิดทั้งที่เหมือนและแตกต่างกัน กล่าวคือในด้านการเมืองการปกครองฝ่าย รัชกาลที่ 6 มีพระราชประสงค์ที่คงระบอบการปกครองแบบสมบูรณาญาสิทธิราชย์ไว้ แต่ฝ่ายค้านต้องการให้มีการเปลี่ยนแปลงให้ราษฎรมีสิทธิเสรีภาพมากขึ้น ในด้านเศรษฐกิจ รัชกาลที่ 6 ทรงเสนอแนวทางใหม่ คือ ให้ราษฎรไทยเห็นความสำคัญของพาณิชยการมากขึ้น ฝ่ายค้านเห็นพ้องกับแนวคิดนี้ แต่นำเสนอว่า รัฐบาลควรคำนึงถึงการพัฒนาเศรษฐกิจด้านอื่นด้วย ในด้านสังคมและวัฒนธรรม รัชกาลที่ 6 ทรงมุ่งปลุกสำนึกความรักชาติโดยชี้ให้เห็นภัยของต่างชาติ แต่ฝ่ายค้านเห็นว่าควรให้ความไว้วางใจชาวต่างชาติให้มากขึ้น ในด้านการสร้างความชอบธรรมทางความคิด รัชกาลที่ 6 ทรงใช้วิธีโน้มน้าวใจด้วยการสร้างความน่าเชื่อถือ การใช้จิตวิทยาและการใช้เหตุผล ส่วนฝ่ายค้านจะเน้นการตอบโต้ด้วยลีลาภาษา
DOI: 10.14457/cu.the.2002.468
title: รายการ "500 สู่สภา" กับบทบาทของสื่อมวลชนในการเป็นสื่อกลางทางการเมือง

description: งานวิจัยนี้มีวัตถุประสงค์ 3 ประการคือ 1) เพื่อศึกษาความเป็นมาและแนวคิดของการผลิตรายการ "๕๐๐ สู่สภา" 2) เพื่อวิเคราะห์เนื้อหาและวิธีการนำเสนอเนื้อหาของรายการ 3) เพื่อประเมินการทำหน้าที่ "สื่อกลางทางการเมือง" ของรายการ โดยใช้แนวคิดสื่อกลางทางการเมือง แนวคิดสังคมประกิตทางการเมือง และแนวคิดเกี่ยวกับสื่อมวลชนในการเป็นช่องทางการสื่อสารทางการเมือง ผลการวิจัยพบว่า รายการ "๕๐๐ สู่สภา" มีจุดกำเนิดมาจากสาเหตุสำคัญ 2 ประการ คือ กระแสความตื่นตัวในการปฏิรูปการเมือง ซึ่งมีจุดเริ่มตั้งแต่รัฐธรรมนูญ พ.ศ. 2540 และ พลังความร่วมมือของสถาบันสำคัญทางสังคม ได้แก่ สถาบันทางการเมือง สถาบันทางวิชาการ และสถาบันสื่อมวลชน ทำให้เกิดรายการ "๕๐๐ สู่สภา" ใน 4 รูปแบบ คือ รายการสกู๊ปข่าว รายการถามตอบ รายการสนทนา และรายการสัมภาษณ์ บทบาทของรายการนี้ มี 4 ประเด็นหลัก คือ 1) เพื่อสร้างความตระหนักรู้ ความรู้ และความเข้าใจเกี่ยวกับการเลือกตั้งระบบใหม่ และการปกครองระบอบประชาธิปไตย 2) เพื่อกระตุ้นจิตสำนึกในการมีส่วนร่วมในการเลือกตั้ง 3) เพื่อรณรงค์ป้องปรามการทุจริตเลือกตั้ง และ 4) เพื่อนำเสนอข่าวความเคลื่อนไหวในการเลือกตั้ง ทั้งนี้ จากผลการศึกษาพบว่า รายการ "๕๐๐ สู่สภา" เป็นรายการเฉพาะกิจเกี่ยวกับการเลือกตั้ง ซึ่งทำหน้าที่เป็นสื่อกลางทางการเมืองในการถ่ายทอดเนื้อหาทางการเมือง ด้วยการเป็นผู้ให้ความรู้ทางการเมือง (Political Education) ชั่วคราว ในช่วงฤดูกาลของการเลือกตั้งเท่านั้น